**Točka 10.**

**Prijedlog**

**Odluke o imenovanju članova Savjeta za zaštitu potrošača javnih usluga Općine Jelenje**

 

**REPUBLIKA HRVATSKA**

**PRIMORSKO – GORANSKA ŽUPANIJA**

**OPĆINA JELENJE**

**Općinski načelnik**

KLASA: 024-01/23-01/8

URBROJ: 2170-20-03-03/09-23-10

Dražice, 31. kolovoza 2023.

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje („Službene novine Općine Jelenje“ broj 59/23) podnosim Općinskom vijeću Općine Jelenje na razmatranje i donošenje **Prijedlog Odluke o imenovanju članova Savjeta za zaštitu potrošača javnih usluga Općine Jelenje.**

OPĆINSKI NAČELNIK

OPĆINE JELENJE

Robert Marčelja, bacc. oec.

PREDMET:

Odluka o imenovanju članova Savjeta za zaštitu potrošača javnih usluga Općine Jelenje

PRAVNA OSNOVA:

Zakon o zaštiti potrošača ("Narodne novine" broj 19/22)

PREDLAGATELJ: Općinski načelnik

IZVJESTITELJ: Pročelnica Jedinstvenog upravnog odjela

OBRAZLOŽENJE:

Odredbom članka 26. stavka 2. Zakona o zaštiti potrošača propisano je da je predstavničko tijelo jedinice lokalne samouprave koja odlučuje o pravima i obvezama potrošača – korisnika javnih usluga iz članka 25. stavka 1. Zakona dužno osnovati savjetodavno tijelo u čijem radu sudjeluje i predstavnik udruge za zaštitu potrošača, a jedinica lokalne samouprave će na transparentan, objektivan i ne diskriminirajući način, nakon mišljenja savjetodavnog tijela, donositi odluke koje se odnose na zaštitu prava potrošača – korisnika javnih usluga iz članka 25. stavka 1. Zakona. Uloga tijela čije je osnivanje predviđeno odredbom članka 26. stavka 2. je, dakle, savjetodavna, odnosno predviđeno je da donošenju odluka koje se odnose na zaštitu prava potrošača – korisnika javnih usluga iz članka 25. stavka 1. prethodi ishođenje mišljenja savjetodavnog tijela. Mišljenje savjetodavnog tijela nije obvezujuće, već ga je tijelo jedinice lokalne samouprave dužno primiti na znanje prethodno donošenju odluke. Nadalje, odredbom članka 26. stavka 10. Zakona propisano je kako se postupak osnivanja, način rada te prava i obveze članova savjetodavnog tijela uređuju aktima javnopravnih tijela, između ostalog, iz članka 26. stavka 2.

Općinsko vijeće Općine Jelenje donijelo je na 14. sjednici održanoj dana 6. srpnja 2023. Odluku o osnivanju Savjeta za zaštitu potrošača javnih usluga Općine Jelenje. Sukladno članku 2. Odluke Savjet ima tri člana, od kojih dva člana imenuje Općinsko vijeće Općine Jelenje, na prijedlog Općinskog načelnika Općine Jelenje (u daljnjem tekstu: Općinski načelnik), a jednog člana Savjeta imenuje udruga za zaštitu potrošača koja djeluje na području Primorsko-goranske županije, sukladno odredbama zakona kojim se uređuje zaštita potrošača.

Općina Jelenje uputila je upit za imenovanjem člana Savjeta Udruzi potrošača „Potrošački centar“ iz Rijeke te zaprimila odluku iste Udruge kojoj se za člana imenuje gosp. Marinko Paripović.

Općinski načelnik predlaže u Savjet izabrati gosp. Branka Juretića i gosp. Marka Kovačića.

Slijedom navedenog predlaže se donošenje predmetne Odluke.

Na temelju članka 26. stavka 2. i 10. Zakona o zaštiti potrošača ("Narodne novine" broj 19/22) i članka 33. stavak 1. točka 9. Statuta Općine Jelenje („Službene novine Općine Jelenje“ broj 59/23) Općinsko vijeće Općine Jelenje, na 15. sjednici održanoj 14. rujna 2023., donijelo je

**ODLUKU**

**o imenovanju članova Savjeta za zaštitu potrošača javnih usluga Općine Jelenje**

**Članak 1.**

Članovima Savjeta za zaštitu potrošača javnih usluga Općine Jelenje (dalje u tekstu: Savjet) imenuju se:

1. Mark Kovačić
2. Branko Juretić

**Članak 2.**

Utvrđuje se da je udruga za zaštitu potrošača „Potrošački centar“ iz Rijeke u Savjet za zaštitu potrošača javnih usluga Općine Jelenje imenovala Marinka Paripovića.

**Članak 3.**

Članovi Savjeta imenuju se na vrijeme od četiri godine.

Članovi Savjeta na konstituirajućoj sjednici između sebe biraju predsjednika Savjeta.

**Članak 4.**

Ova Odluka stupa na snagu osmoga dana od dana objave u „Službenim novinama Općine Jelenje”.

KLASA:

URBROJ:

Dražice, 14. rujna 2023.

PREDSJEDNICA

OPĆINSKOG VIJEĆA OPĆINE JELENJE

Izabela Nemaz